
საქართველოს მთავრობის 
დადგენილება №72

2008 წლის 24 მარტი 
ქ. თბილისი

„სოფლის ექიმის კერძო პრაქტიკის განვითარების ხელშეწყობის მიზნობრივი სახელმწიფო პროგრამის შესახებ“ საქართველოს მთავრობის 2008 წლის 17 მარტის №62 დადგენილებაში ცვლილებისა და დამატების შეტანის თაობაზე


მუხლი 1

„ნორმატიული აქტების შესახებ“ საქართველოს კანონის 36-ე მუხლის შესაბამისად „სოფლის ექიმის კერძო პრაქტიკის განვითარების ხელშეწყობის მიზნობრივი სახელმწიფო პროგრამის შესახებ“ საქართველოს მთავრობის 2008 წლის 17 მარტის №62 დადგენილების (სსმ III, 2008 წ., №41, მუხლი 477) პირველი პუნქტით დამტკიცებულ №1 დანართში „სოფლის ექიმის კერძო პრაქტიკის განვითარების ხელშეწყობის მიზნობრივი სახელმწიფო პროგრამის განხორციელების პრინციპები, წესი და პირობები“ შეტანილ იქნეს შემდეგი ცვლილება და დამატება:

1. დაემატოს შემდეგი შინაარსის „41“ პუნქტი:

„41. სსიპ – ჯანმრთელობისა და სოციალური დაცვის პროექტების განმახორციელებელმა ცენტრმა უზრუნველყოს №2 დანართით გათვალისწინებული შესყიდული აღჭურვილობის შესაბამისი ადგილობრივი თვითმმართველობის ორგანოებისათვის მიწოდება (შენახვის მიზნით), მოქმედი კანონმდებლობის შესაბამისად.“.

2. მე-5 პუნქტი ჩამოყალიბდეს შემდეგი რედაქციით:

„5. საქართველოს ეკონომიკური განვითარების სამინისტრომ (ე. შარაშიძე) შრომის, ჯანმრთელობისა და სოციალური დაცვის სამინისტროს წინადადების საფუძველზე, საქართველოს მთავრობასთან შეთანხმებით უზრუნველყოს „სახელმწიფო ქონების და ადგილობრივი თვითმმართველი ერთეულის ქონების პრივატიზებისა და სარგებლობის უფლებით გადაცემის შესახებ“ საქართველოს კანონით გათვალისწინებული პრივატიზების შესაბამისი ფორმის გამოყენების შესახებ სათანადო გადაწყვეტილების მომზადება №2 დანართით გათვალისწინებული აღჭურვილობის პროგრამის ბენეფიციარებისათვის საკუთრების უფლებით გადასაცემად.“.


მუხლი 2

დადგენილება ამოქმედდეს გამოქვეყნებისთანავე.

პრემიერ-მინისტრი ვ. გურგენიძე


